Iechyd Cyhoeddus Cymru

Mae Iechyd Cyhoeddus Cymru (neu ICC; ) yn un o'r 11 sefydliad sy'n ffurfio GIG Cymru (neu "NHS Cymru" ar lafar). Mae'n un o dair ymddiriedolaeth hefyd, a sefydlwyd ar 1 Hydref 2009 fel rhan o ailstrwythuro'r gwasanaeth iechyd yng Nghymru. Y ddwy ymddiriedolaeth arall yw:  Ymddiriedolaeth GIG Prifysgol Felindre a Gwasanaeth Ambiwlans Cymru.Gwefan GIG Cymru; asdalwyd 20 Ebrill 2020.

Prif nod ICC yw amddiffyn a gwella iechyd a lles a lleihau anghydraddoldebau iechyd yng Nghymru.

Mae eu strategaeth hirdymor yn cwmpasu'r cyfnod 2018-30. Ynddi, gwelir saith blaenoriaeth strategol, sy'n cysylltu â'i gilydd er mwyn cyflawni prif bwrpas ICC, sef "Gweithio i Wireddu Dyfodol Iachach i Gymru":

 Dylanwadu ar benderfynyddion ehangach iechyd
 Gwella llesiant meddyliol a chydnerthedd
 Hyrwyddo ymddygiad iach
 Sicrhau dyfodol iach ar gyfer y genhedlaeth newydd
 Diogelu'r cyhoedd rhag heintiau a bygythiadau amgylcheddol i iechyd
 Cefnogi gwaith i ddatblygu system iechyd a gofal gynaliadwy sy'n canolbwyntio ar atal ac ymyrryd yn gynnar
 Meithrin a defnyddio gwybodaeth a sgiliau i wella iechyd a llesiant ledled Cymru

Strategaeth
Mae gan Iechyd Cyhoeddus Cymru fwrdd Rheoli, sy'n gyfrifol am gyfeiriad strategol, fframwaith llywodraethu, diwylliant a datblygiad sefydliadol a chysylltiadau â rhanddeiliaid. Mae'n cynnwys Cadeirydd, chwe Chyfarwyddwr Anweithredol a phum Cyfarwyddwr Gweithredol, dan arweiniad Prif Weithredwr.

Cyfeiriadau

Dolen allanol
 Cyngor parthed COVID-19 yng ngwanwyn 2020.

Categori:Iechyd yng Nghymru
Categori:Sefydliadau 2009
Categori:Sefydliadau Cymru